ఎస్. సవిత

సంజీవరెడ్డిగారి సవిత  ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో పెనుకొండ నుండి తొలిసారి ఎమ్మెల్యేగా అసెంబ్లీకి ఎన్నికై, జులై 12న నారా చంద్రబాబునాయుడు నాలుగో మంత్రివర్గంలో మంత్రిగా భాద్యతలు చేపట్టింది. 
జననం, విద్యాభాస్యం 
ఎస్. సవిత  15 జనవరి  1977న ఆంధ్రప్రదేశ్ రాష్ట్రం, శ్రీ సత్యసాయి జిల్లా, పెనుకొండలో జన్మించింది. ఆమె మాజీ మంత్రి ఎస్. రామచంద్రారెడ్డి కుమార్తె.  సవిత 1998లో  శ్రీ కృష్ణదేవరాయ విశ్వవిద్యాలయం నుండి బీఏ పూర్తి చేసింది. 
రాజకీయ జీవితం
సవిత 2015 నుండి టీడీపీలో క్రియాశీల సభ్యురాలిగా ఉంటూ పార్టీ కార్యక్రమాల్లో చురుగ్గా పాల్గొంటూ తన తంత్రీ పేరిట ఎస్‌ఆర్‌ఆర్‌ చారిటబుల్ స్థాపించి సేవ కార్యక్రమాలు నిర్వహించింది. ఆమె 2017 నుండి 2019 వరకు కురుబ ఫైనాన్స్ కార్పొరేషన్ చైర్‌పర్సన్‌గా
పని చేసింది. ఆమె ఆ తరువాత పెనుగొండలో అన్న కాంటీన్ నిర్వహిస్తూ రూ 5 భోజనం, రంజాన్ సందర్బంగా ముస్లింలకు రంజాన్ తోఫా అందిస్తూ వివిధ సేవ కార్యక్రమాలు అలాగే పార్టీ కార్యక్రమాలు నిర్వహిస్తుంది. 

ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో పెనుకొండ నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి ఉషశ్రీ చరణ్‌ పై ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై జులై 12న నారా చంద్రబాబునాయుడు నాలుగో మంత్రివర్గంలో మంత్రిగా ప్రమాణ స్వీకారం చేసింది.

 మూలాలు 


వర్గం:ఆంధ్రప్రదేశ్ శాసన సభ్యులు (2024)
వర్గం:తెలుగుదేశం పార్టీ రాజకీయ నాయకులు